  Майя Бывальцева Спортъя укмысэтӥосыз Росси тол гурт шудонъёс 2019-тӥ арын Удмуртиын ортчыны быгатозы. Со сярысь 16-тӥ южтолэзе ивортӥз элькунысь мугорез кыдатонъя, спортъя но егитъёслэн политиказыя министрлэн нырысетӥ воштӥсез Павел Вечтомов. Валлян вераськи Россиысь спортъя министрлэн воштӥсеныз Томилова Марина Владимировнаен но калыклы спортъя департаментлэн кивалтӥсеныз Малиц Владимир Николаевичен, тӥ нырысетӥосыз пӧлын тододы, 2019-тӥ арын вуоно шудонъёсты Удмурт Элькунын ортчытон сярысь вераськон рос-прос мынэ шуыса Павел ВечтомовСолэн кылъёсызъя, учко на Киров улосвылэз, но Россиысь Спортъя министерство асьме улосвылмес ӵошатсконъёсты ортчытыны куре ни. «Вераськыны дырмы вань на, базаос дась, улон интыос дась, спортсменъёс дась луозы», — пусйиз министрлэн воштӥсез. Тодэ вайытом, нырысетӥосыз спортъя Росси тол гурт шудонъёс Ижкарын 2003-тӥ арын ортчизы. Со дырысен Россиысь гурт спортсменъёс пӧртэм улосвылъёсын радъяськись вожвылъяськонъёсы кык арлы одӥг пол люкаськыло. Тегъёс: Спорт Удмуртия Россия гуртшудонъёс спортъяминистерство  